Document ID: 32007D0145

РЕШЕНИЕ НА СЪВЕТА
от 27 февруари 2007 година
за изменение на Решение 1999/70/ЕО относно външните одитори на националните централни банки по отношение на външните одитори на Oesterreichische Nationalbank
(2007/145/ЕО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Протокола относно Устава на Европейската система на централните банки и на Европейската централна банка, приложен към Договора за създаване на Европейската общност, и по-специално член 27, параграф 1 от него,
като взе предвид Препоръка ЕЦБ/2006/29 на Европейската централна банка от 21 декември 2006 г. до Съвета на Европейския съюз относно външните одитори на Oesterreichische Nationalbank (1),
като има предвид, че:
(1)
Отчетите на Европейската централна банка (ЕЦБ) и на националните централни банки от Еуросистемата следва да се проверяват от независими външни одитори, препоръчани от Управителния съвет на ЕЦБ и одобрени от Съвета на Европейския съюз.
(2)
Съгласно член 37, параграф 1 от Федералния закон за Oesterreichische Nationalbank всяка година Общото събрание на Oesterreichische Nationalbank (OeNB) трябва да избира двама одитори и двама заместник-одитори. Заместник-одиторите се упълномощават само в случай че одиторите не са в състояние да извършат одита.
(3)
Като взе предвид Препоръка ЕЦБ/2006/1 на Европейската централна банка от 1 февруари 2006 г. към Съвета на Европейския съюз относно външните одитори на Oesterreichische Nationalbank (2), на 14 март 2006 г. Съветът на Европейския съюз одобри заедно KPMG Alpen-Treuhand GmbH и TPA Horwath Wirtschaftsprüfung GmbH за външни одитори и Moore Stephens Austria Wirtschaftsprüfungsgesellschaft mbH и BDO Auxilia Treuhand GmbH заедно за заместник-одитори за финансовата 2006 г. (3)
(4)
На 8 септември 2006 г. OeNB уведоми ЕЦБ, че на Общото събрание на OeNB през май 2006 г. KPMG Alpen-Treuhand GmbH не е получил необходимото мнозинство, за да бъде избран, поради което класираният на второ място одитор, TPA Horwath Wirtschaftsprüfung GmbH, е бил избран за първи одитор. Класираният на първо място заместник-одитор Moore Stephens Austria Wirtschaftsprüfungsgesellschaft mbH беше назначен за втори одитор, а класираният на второ място заместник-одитор BDO Auxilia Treuhand GmbH беше назначен за единствен заместник-одитор. За да назначи необходимия втори заместник-одитор, OeNB проведе ограничена тръжна процедура, избра Ernst & Young Wirtschaftsprüfungs GmbH и прикани ЕЦБ да го препоръча на Съвета на Европейския съюз за одобрение.
(5)
Одобрението на Съвета на Европейския съюз е необходимо, за да се назначат Moore Stephens Austria Wirtschaftsprüfungsgesellschaft mbH за втори външен одитор и Ernst & Young Wirtschaftsprüfungs GmbH за втори заместник външен одитор на OeNB.
(6)
Управителният съвет на ЕЦБ препоръча мандатът на външните одитори да се подновява всяка година за срок, общо не по-дълъг от пет години.
(7)
Целесъобразно е да се спази препоръката на Управителния съвет на ЕЦБ и съответно да се измени Решение 1999/70/ЕО на Съвета (4),
РЕШИ:
Член 1
Член 1, параграф 9 от Решение 1999/70/ЕО се заменя със следния текст:
„9. С настоящото решение се одобряват заедно TPA Horwath Wirtschaftsprüfung GmbH и Moore Stephens Austria Wirtschaftsprüfungsgesellschaft mbH за външни одитори на OeNB за финансовата 2006 година.
С настоящото решение се одобряват заедно BDO Auxilia Treuhand GmbH и Ernst & Young Wirtschaftsprüfungs GmbH за заместник-одитори на OeNB за финансовата 2006 година.
Този мандат може да се подновява всяка година за срок, общо не по-дълъг от пет години, изтичащ най-късно до края на финансовата 2010 година.“
Член 2
Настоящото решение се нотифицира на Европейската централна банка.
Член 3
Настоящото решение се публикува в Официален вестник на Европейския съюз.
Съставено в Брюксел на 27 февруари 2007 година.

Labels: 2
18
9
4